Віктар Дашкевіч

**Ві́ктар Дашке́віч** (, в. Вяціцераўка, Чашніцкі раён, Віцебская вобласьць — , Віцебск) — беларускі актор, заслужаны артыст Рэспублікі Беларусь.

## Жыцьцяпіс
З 1969 па 1973 год навучаўся ў Беларускім дзяржаўным тэатральна-мастацкім інстытуце (курс В. П. Рэдліх). З 1973 па 1990 год працаваў у Нацыянальным акадэмічным драматычным тэатры імя Якуба Коласа.

З 1990 па 1991 год працаваў дырэктарам Беларускага тэатра «Лялька» (Віцебск). З 1991 году працаваў ў Нацыянальным акадэмічным драматычным тэатры імя Якуба Коласа. З 1981 па 1990 год, з 1991 па 2007 год выконваў абавязкі загадчыка трупы тэатра імя Якуба Коласа.

### Сьмерць
20 сакавіка 2020 году разам з жонкай адчуў сябе дрэнна, у іх была тэмпэратура. 21 сакавіка іх паклалі ў чыгуначны шпіталь. Там узялі тэсты на каранавірус, у абаіх аналізы былі адмоўныя. Лячылі антыбіётыкамі. Жонка 5 дзён праляжала ў шпіталі, стан яе палепшыўся, жанчыну выпісалі. На пяты дзень лячэньня Дашкевічу стала горш, яго перавялі ў рэанімацыю, і ён ужо 6 дзён знаходзіўся на апараце штучнай вэнтыляцыі лёгкіх. Другі тэст на каранавірус паказаў станоўчы вынік. У ноч на 31 сакавіка актор памёр. Ён стаў першым чалавекам у Беларусі, хто памёр са станоўчым аналізам на каранавірус падчас пандэміі COVID-19 2019-2020 гадоў.

## Узнагароды
* 1996 — Ганаровая грамата Кабінэту Міністраў Рэспублікі Беларусь
* 1999 — прыз глядацкіх сымпатыяў на Міжнародным тэатральным фэстывалі «Славянскія тэатральныя сустрэчы» (Гомель) за ролю Мнішака ў спэктаклі «Чорная нявеста».
* 2003 — нагрудны знак Міністэрства культуры Рэспублікі Беларусь «За ўклад у разьвіцьцё культуры Беларусі».
* 2006 — Ганаровая грамата Нацыянальнага Сходу Рэспублікі Беларусь.
* 2010 — мэдаль Францыска Скарыны.
* 2011 — дыплём Беларускага саюза тэатральных дзеячаў.
* 2016 — Грамата Міністэрства культуры Рэспублікі Беларусь.
* 2016 — ганаровае званьне «Заслужаны артыст Рэспублікі Беларусь».

## Ролі ў тэатры
* Захар («Шагал… Шагал…» па п’есе У.Драздова «Прамы вагон да Парыжа з усімі прасадкамі»)
* Мацей («Несьцерка» В.Вольскага)
* Пётар Адамавіч («Пазычанае шчасьце» Ф.Палачаніна)
* Ураднік («Жарты» («Прымакі» Янкі Купалы)
* Чыпалонэ («Прыгоды Чыпаліна» А.Бадуліна, А.Чутко)
* Місэна («Дурнічка» Лопэ дэ Вегі)
* Службовец банка («Сьмешныя людзі» па аднаактовых п’есах А.Чэхава «Пра шкоду тытуню», «Юбілей», «Прапанова»)
* Капітан Вельмідоўгаяпанчоха («Пэппі». Лібрэта Юлія Кіма паводле твораў Астрыд Ліндгрэн)
* прафэсар Райсэр («Доктар філязофіі» Б.Нушыча)
* Севяр’ян («Яшчэ раз пра каханьне» паводле апавяданьняў В.Шукшына («Сьцёпкава каханьне»)
* Старшы Касец («Кот у ботах» А.Замкоўскага паводле Шарля Пэро)
* Палікар («Званы Віцебска» Ул. Караткевіча)
* Хамутоў («Правінцыйныя анекдоты» А.Вампілава)
* Ерамееў («Летась у Чулімску» А.Вампілава)
* Арсен («Чужы» Л.Ніканенкі)
* Добчынскі («Рэвізор» М.Гогаля)
* Мнішак («Чорная нявеста» А.Дударава)
* Мюльлер («Тузы» У.Відмера)
* Скацінін («Недарасьць» Д.Фанвізіна)
* Савецкі сьледчы («От цо да!» С.Яновіча)
* Сорын («Чайка» А.Чэхава)
* Сьцяпан («Памінальная малітва» Р.Горына)
* Знакаміты пісьменьнік («І сьмех, і сьлёзы, і Любоў» паводле п’есы У.Набокава «Падзея»)
* Радзівон Мікалаевіч («Старамодная камэдыя» А.Арбузава)
* Лука Скарына («Кракаўскі студэнт» Г.Марчука)
* Пастар («Бацька» А.Стрындбэрга)
* Вучань («Апошнія сьведкі» паводле аднайменнай мастацка-дакумэнтальнай кнігі С.Алексіевіч)
* Мамаеў («Мудрацы…» па п’есе А.Астроўскага «На ўсякага мудраца даволі прастаты»)
* Рэджы («Квартэт» Р.Харвуда)
* Сьвятар («Візыт дамы» паводле п’есы Ф.Дзюрэнмата «Візыт старой дамы»)
* Эдуард («Парадоксы пачуцьцяў» С.Сергіенкі)
* Грынь Дубатоўк («Дзікае паляваньне караля Стаха» паводле аднайменнай аповесьці Ўл. Караткевіча)
* мітрапаліт Балвановіч («Хрыстос прызямліўся ў Гародні» паводле аднайменнага рамана Ўл. Караткевіча)
* Эскал, князь Вэроны («Рамэа і Джульета» У.Шэксьпіра)
* Дзед, Сівы («Песьні ваўка» В.Паніна)

## Крыніцы

## Вонкавыя спасылкі
* Старонка Віктара Дашкевіча на сайце тэатру

Катэгорыя:Беларускія акторы
Катэгорыя:Заслужаныя артысты Рэспублікі Беларусь
Катэгорыя:Памерлі ад каранавіруснай інфэкцыі COVID-19